**Referat af ekstraordinært bestyrelsesmøde i Socialpædagogerne Østjylland**

**mandag den 21. oktober 2020**

**mødet foregik på Teams**

Til stede: Gert Landergren Due, Mette Marhauer, Sara Ellesøe Hansen, Line Hundebøll, Dorthe Mortensen, Monica Taasti, Anders Ransby, Villy Nielsen, Dorte Maarslet Kristensen

Afbud: Eik Mengers Kirkegaard, Jack Ahrendt Kistrup, Erik Borring, Peder Appel Würtz, Yasmeen Hollesen og Thora

Referent: Jette Boel

**Referat af bestyrelsesmøde den 2. oktober**

Referatet blev godkendt.

Bestyrelsen er indkaldt til ekstraordinært bestyrelsesmøde på baggrund af Hovedbestyrelsens anbefaling til kredsene om at afholde kredsgeneralforsamling inden årets udgang.

**Afholdelse af virtuel generalforsamling**

Beslutning om afholdelse af virtuel generalforsamling den 25. november kl. 16.00 – 18.00, og beslutning om økonomien i forhold til virtuelt at kunne afholde en generalforsamling med mulighed for sikker afstemning om budget 2021.

Da vi aflyste generalforsamlingen, var vurderingen som beskrevet i referatet af bestyrelsesmødet den 21. september:

*Det bliver hovedbestyrelsen, som skal tage stilling til, om kredsgeneralforsamlinger som er aflyste, skal afholdes på et senere tidspunkt.*

Det er nu afklaret, at Hovedbestyrelsen har ikke juridisk mandat til at træffe beslutningen, det har alene de lokale kredsbestyrelser. Men Hovedbestyrelsen har anbefalet, at vi får afholdt de aflyste generalforsamlinger inden årets udgang.

Det er ligeledes afklaret, at der kan afholdes kongres, selvom de lokale generalforsamlinger ikke er afholdt forud for kongressens afholdelse. Derfor er der intet problem i, at vi afholder generalforsamling efter at kongressen er afholdt.

Bestyrelsen er enig i, at vi skal afholde en virtuel generalforsamling.

Gert uddybede den økonomiske ramme – som vil være på omkring 50.000 kr. Det handler om, at AV Centret, som også står for den virtuelle kongres, stiller udstyr og mandskab til rådighed for kredsene, således der kan afholdes en generalforsamling som sikre håndteringen af, at det kun er medlemmer af kredsen, som kan deltage i og stemme på generalforsamlingen. Vi skal kunne stå på mål for, at medlemmerne betrygges i at afstemningen sker i et sikkert afstemningsmodul med personlig kode.

Efter en del drøftelse omkring den økonomiske ramme, godkendte bestyrelsen at vi tager imod tilbuddet fra AV Centret på 50.000 kr.